**Informácia k poskytovaniu dotácií na stravu v novom školskom roku 2021/2022**

**Dňa 1.augusta 2021** nadobudnú účinnosť 2 novely zákona o dotáciách

Vnovom školskom roku 2021/2022 budú nasledovné **zmeny** v poskytovaní dotácií na stravu:

* Bude **ukončené plošné poskytovanie dotácií na stravu v ZŠ a poslednom ročníku MŠ.**
* Doplnená bude nová skupina detí, ktoré majú nárok na poskytnutie dotácie.
* Novou skupinou detí, na ktoré bude možné poskytnúť dotáciu na stravu sú deti, ktoré žijú v domácnosti, ktorej členovia **si neuplatnili alebo nemohli uplatniť nárok na daňový bonus** (napr. ženy na materskej dovolenke alebo na rodičovskom príspevku ako samoživiteľky, invalidní a starobní dôchodcovia, nezamestnaní rodičia a pod.

**Dotácia na stravu sa bude poskytovať:**

* **na dieťa, ktoré navštevuje MŠ alebo ZŠ a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima,**
* **na dieťa, ktoré navštevuje posledný ročník MŠ alebo ZŠ a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti,/ táto skutočnosť sa obci preukazuje čestným vyhlásením o neuplatnení nároku na sumu daňového zvýhodnenia na vyživované dieťa *(čestné vyhlásenie je zverejnené na stránke obce)/***

**Dotácia po novom:**

* zvýši sa suma dotácie na stravu **na 1,30 eura za každý deň**, v ktorom sa dieťa zúčastnilo výchovno-vzdelávacej činnosti v MŠ alebo vyučovania v ZŠ a odobralo stravu;
* za vyučovanie v ZŠ sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v ZŠ (dištančné vzdelávanie).

V tejto súvislosti si dovoľujeme informovať rodičov, ktorých sa to týka, že k poskytnutiu dotácií na stravu je nevyhnutné predložiť na Obecný úrad v Kamennej Porube

* **Potvrdenie z úradu práce, že dieťa žije v domácnosti, ktorej sa poskytuje pomoc v hmotnej núdzi,**
* **potvrdenie, že dieťa žije v domácnosti, ktorej príjem je najviac vo výške sumy životného minima,**
* **čestné vyhlásenie o neuplatnení nároku na sumu daňového zvýhodnenia na vyživované dieťa.**
* Termín na predloženie vyššie uvedených dokumentov je potrebné dodržať, najneskôr do **04. augusta 2021 na Obecný úrad v Kamennej Porube**.

Aby rodičom vydali na úrade práce vyššie uvedené potvrdenia o hmotnej núdzi alebo o životnom minime, musia si predtým vybaviť a doložiť rôzne dokumenty ako napr. *Formulár na posúdenie príjmu vrátane podkladov ku konaniu v tejto veci (napr. doklad o príjme)* čo možno najskôr, najneskôr do 04. 08. 2021, aby dieťa získalo dotáciu na stravu už od 1.sepembra 2021.

Bližšie informácie Vám poskytne Dominika Chrástecká na telefónnom čísle: 041/5498 332

alebo 0911 498 332.